ህብረ ብሄራዊ የፌዴራሊዝም ስርአቱ የኢትዮጵያ ህዝቦች ራሳቸውን በራሳቸው እንዲያስተዳደሩ ያስቻለ ነዉ – የጅጅጋ ዩኒቨርሲቲ ምሁራን
አዲስ አበባ፤ ህዳር 24/2006 (ዋኢማ) – ኢትዮጵያ እየተከተለች ያለዉ ህብረ ብሄራዊ ፌዴራሊዝም ስርዓት ብሔር ብሔረሰቦችና ህዝቦች ራሳቸውን በራሳቸው እንዲያስተዳደሩ ያስቻለ መሆኑን የጅጅጅጋ ዩኒቨርሲቲ ምሁራን አስታወቁ ። የዩኒቨርሲቲዉ ተማሪዎችና መምህራን እና ድጋፍ ሰጪ ሠራተኞችና አመራር አካላት ዛሬ በዩኒቨርሲቲው መሰብሰቢያ አዳራሽ “የፌዴራሊዝም ሥርዓት ለአዲሲቷ ኢትዮጵያ ያስገኘው ውጤት “በሚል ሲምፖዝየም አካሄዱ ። ጅጅጋ ዩኒቨርሲቲ ፕሬዚዳንት ዶክተር አብዲናስር አህመድ በውይይቱ ላይ ባቀረቡት ጥናታዊ ጹሁፍ ላይ እንዳስታወቁት የአትዮጵያ ፌዴራሊዝም ስርዓት ብሔር ብህረሰቦችና ህዝብቦች በቋንቋቸው በመጠቀም ራሳቸውን በራሳቸው በማስተዳደር አከባቢያቸውን የማልማት እድአሰገኝቶላቸዋል ። ህብረ ብሄራዊ የፌዴራሊዝም ስርዓቱቱ በፈጠረው ምቹ ሁኔታ ሁሉም አከባቢዎች ተመጣጣኝ ልማትና እድገት እንዲያስመዘግቡ ማስቸሉንም በጥናታዊ ጽሁፉ ላይ ተመልክቷል ፡፡ የዩኒቨርሲቲው አስተዳደርና ልማት ምክትል ፕሬዚዳንት ሡልጣን ሙህየዲን ኦደዋ በበኩላቸው ፌዴራሊም ስርዓቱ የኢትዮጵያ ብሔር ብህረሰቦችና ህዝቦች በመፈቃቀድና ላይ የተመሠረተ የጋራ ሀገር በመገንባት ከድህነት የተላቀቀች ኢትዮጵያ የመፍጠር ራዕያቸውን ለማረጋገጥ መሠረት ሆኗል ብለዋል፡፡ የዩኒቨርሲቲው አካዳሚክና ምርምር ምክትል ፕሬዚዳንት አቶ ሰኢድ መሀመድ በበኩላቸው ህብረ ብሄራዊ ፌዴራሊዝም ስርዓት ስራ ላይ እንዲዉል መደረጉ ሀገራችን ተከታታይነት ያለዉ ፈጣን የኢኮኖሚ እድገት እንድታስመዘገብ አስችሏል ፡፡ የፓናል ውይይቱ በመጪው ህዳር 29 ቀን 2006 ዓ.ም በጅጅጋ ከተማ ለስምንተኛ ጊዜ የሚከበረው የኢትዮጵያ ብሔሮች ፣ ብህረሰቦችና ህዝቦች ቀን በዓል በዩኒቨርሲቲ ደረጃ ለማከበር የተያዘዉ ዝግጅት አካል መሆኑንም ተናግረዋል፡፡ ከውይይቱ ተሰታፊዎች ለቀረቡ የተለያዩ ጥያቄዎች ከመድረኩ ምላሽ ተሰጥቷል፡፡ ከተሳተፉት መካከል ተማሪ መሀመድ ህመድና ተማሪ አርዱ አብዲ በሰጡት አሰተያየት በውይይቱ ላይ በምሁራን የቀረቡ ጥናታዊ ጹሁፎች የኢትዮጵያ ፌዴራሊዝም ስርዓት ታሪካዊ አመጣጥና ያስገኘው ውጤት በቂ ግንዛቤ ማገኘታቸውን ገልጸዋል ።